[{"text_idx": "#000001", "text": "Tallinna FilharmooniaKunstilised juhidTallinna KammerorkesterMustpeade majaAvalik teave"}, {"text_idx": "#000002", "text": "Emadepa\u0308evaks tahaks pakkuda ikka parimat, kohe midagi va\u0308ga erilist ja tundub, et Andrew Lawrence-King ja Tallinna Barokkorkester saavad sellega hakkama. Kunstmuusika, tantsuviisid ja ooperiaariad Hispaaniast ei ole ju kuigi tavaline ja kui sinna lisada lood Portugalist, Aafrikast ja Lo\u0303una-Ameerikast, siis vo\u0303ib julgelt lubada, et piletiraha saavad tagasi kuulajad, kellel ko\u0303ik need lood juba tuttavad on. Jah, muusikateadlased jagavad kogu barokkmuusika itaalia ja prantsuse stiiliks, kuid sellist ru\u0308tmide tuleva\u0308rki me mujalt ei leia \u2013 see on eriline ega mahu tavapa\u0308rastesse raamidesse."}, {"text_idx": "#000003", "text": "Et ko\u0303ik saaks kuulajatele serveeritud ko\u0303ige stiilsemal kombel, on Andrew Lawrence-King lisaks kuuajalisele prooviperioodile andnud muusikutele laiema konteksti tarvis ka kaks just seda repertuaari puudutavat to\u0308o\u0308tuba. Osa sellest materjalist on jo\u0303udnud ka kavalehele ja see teeb kontserdi kuulamise veelgi po\u0303nevamaks. Tallinna Barokkorkestri proovi ku\u0308lastas ka varajase muusika legend, Kataloonia gambavirtuoos Jordi Savall, kes koos Xavier Di\u0301az-Latorre'i ja meie Andrew Lawrence-Kingiga hiljuti Arvo Pa\u0308rdi keskuses kuulajaid hullutas. Eelseisva o\u0303htu kangelasteks on aga Ribayaz, Hidalgo, Torrejo\u0301n, Cabanilles jt., kelle loomingu, nagu to\u0303elisele kapellmeistrile kohane, Andrew Lawrence-King Tallinna Barokkorkestrile on kohendanud."}]